મુંબઇ: બોલિવૂડ ઇન્ડસ્ટ્રીમાં 100 વર્ષથી પણ વધુ લાંબા સમયથી સેવા આપી રહેલા કપૂર ખાનદાન રાજ કપૂર દ્વારા બનાવવામાં આવેલા આર.કે.સ્ટૂડિયોને વેચશે. આર.કે.સ્ટૂડિયોને 1940માં રાજ કપૂર દ્વારા બનાવવામાં આવ્યો હતો, જે મુંબઇના ચેમ્બુર વિસ્તારમાં લગભગ 2 એકર એરિયામાં ફેલાયેલો છે. રાજ કપૂરે આ સ્ટુડિયો ત્યારે બનાવ્યો હતો જ્યારે તેને આર.કે. બેનર હેઠળ પોતાની ફિલ્મ બનાવવાની શરૂ કરી હતી. વર્ષ 1988માં તેમના નિધન બાદ તેમનો પરિવાર જ તેને ચલાવી રહ્યો હતો.